Фю́рер ( [fyːʁɐ] — «цевехъан», «бетІер») — Германиялда 1934—1945 саназда  пачалихъалъул ва  Национал-социализмалъулаб германиязул хІалтІухъабазулаб партиялъул (1921–1945) бетІерасул букІараб расмияб титул, ва гьединго цІаразулги ССалъул хъулхъазулги (штурмбаннфюрер, группенфюрер ва ц.). Аслияб къагІидаялъ Фюрер абула  Адолф Гьитлерида, расмияб къагІидаялъ жиндир гьеб титул букІарав.

История 
«Фюрер» титул щвана Гьитлерие 1934 соналъул 9 августалда, Веймар жумгьурияталъул рейхспрезидент Гинденбург хун хадуб. Къануналда рекъон, цІияб «Фюрерасул» ва рейхсканцлерасул хъулухъалъ жинда жаниб цолъизабуна президентасул ва канцлерасул хъулухъал, гьелдалъун Гьитлер лъугьана Германиялъул кинабниги хІакимлъи жиндихъ бугев бетІерлъун. «Фюрерлъиялъул принцип» () кибего тІибитІизабулеб букІана нацистияб партиялъ; гьелъул бищун машгьурал лозунгазул цояблъун букІана «Цо халкъ, цо пачалихъ, цо цевехъан» ().